L 158/4
MT
Il-Ġurnal Uffiċjali tal-Unjoni Ewropea
13.6.2022
(16)
In-noċemuskata mill-Indja ilha minn Lulju tal-2019 soġġetta għal livell ogħla ta’ kontrolli uffiċjali minħabba r-riskju ta’ kontaminazzjoni bl-aflatossina, taħt il-kodiċijiet NM 0908 11 00 u 0908 12 00.
Il-kontrolli uffiċjali mwettqa mill-Istati Membri u l-informazzjoni disponibbli juru titjib fil-konformità mar-rekwiżiti rilevanti previsti filleġiżlazzjoni tal-Unjoni.
Dawk il-kontrolli u dik l-informazzjoni jipprovdu evidenza li d-dħul ta’ dak l-oġġett tal-ikel fl-Unjoni ma għadux jikkostitwixxi riskju serju għas-saħħa tal-bniedem.
B’konsegwenza ta’ dan, ma huwiex meħtieġ li jkompli jiġi meħtieġ li kull kunsinna tan-noċemuskata mill-Indja, taħt il-kodiċijiet NM 0908 11 00 u 0908 12 00, iridu jiġu akkumpanjati minn ċertifikazzjoni uffiċjali li tiddikjara li r-riżultati kollha tal-kampjunar u tal-analiżijiet juru konformità mar-Regolament tal-Kummissjoni (KE) Nru 1881/2006 (4).
Fl-istess ħin, jenħtieġ li l-Istati Membri jkomplu jwettqu l-kontrolli sabiex jiżguraw li se jinżamm il-livell attwali ta’ konformità.
Għaldaqstant, jenħtieġ li l-entrata dwar in-noċemuskata mill-Indja, taħt il-kodiċijiet NM 0908 11 00 u 0908 12 00, fit-tabella fil-punt 1, talAnness II tar-Regolament ta’ Implimentazzjoni (UE) 2019/1793 titħassar u tiġi ttrasferita għall-Anness I ta’ dak ir-Regolament ta’ Implimentazzjoni bi frekwenza ta’ verifiki tal-identità u ta’ verifiki fiżiċi stabbilita għal 30 % talkunsinni li jidħlu fl-Unjoni.
(17)
Fir-rigward ta’ kunsinni ta’ bżar tal-ġeneru Capsicum (għajr dak ħelu) mit-Tajlandja, matul il-kontrolli uffiċjali mwettqa mill-Istati Membri f’konformità mal-Anness I tar-Regolament ta’ Implimentazzjoni (UE) 2019/1793, instabet frekwenza għolja ta’ nuqqas ta’ konformità mar-rekwiżiti rilevanti previsti fil-leġiżlazzjoni tal-Unjoni firrigward tal-kontaminazzjoni bir-residwi tal-pestiċidi.
Għaldaqstant, jixraq li l-frekwenza tal-verifiki tal-identità u talverifiki fiżiċi li għandhom jitwettqu fuq tali kunsinni tiżdied għal 30 % tal-kunsinni li jidħlu fl-Unjoni.
(18)
Diversi kodiċijiet NM ma jaqblux mal-komoditajiet imsemmija f’ċerti entrati fl-Anness I tar-Regolament ta’ Implimentazzjoni (UE) 2019/1793 u għaldaqstant huma ridondanti.
Jenħtieġ li l-kodiċijiet NM li ġejjin jitħassru fl-Anness I ta’ dak ir-Regolament ta’ Implimentazzjoni: Kodiċi NM ex 0807 19 00 70 fl-entrata dwar il-bettieħ Galia (C.melo var.reticulatus) mill-Honduras, il-kodiċi NM ex 0709 99 90 25 fl-entrata dwar il-gotukola (Centella asiatica) mis-Sri Lanka, u l-kodiċi NM 1211 90 86 10 fl-entrata dwar ir-riegnu mnixxef mit-Turkija.
(19)
Sabiex tkun tista’ ssir identifikazzjoni aktar preċiża tal-komoditajiet li huma soġġetti għal aktar kontrolli uffiċjali, huwa xieraq li tiġi speċifikata s-subdiviżjoni TARIC għall-kodiċi NM ex 0709 99 90 fl-entrata dwar id-drumsticks (Moringa oleifera) mill-Indja u għall-kodiċi NM ex 1211 90 86 fl-entrata dwar il-gotukola (Centella asiatica) mis-Sri Lanka fl-Anness I tar-Regolament ta’ Implimentazzjoni (UE) 2019/1793.
(20)
Fir-rigward tal-kunsinni tan-noċemuskata mill-Indoneżja, fil-kontrolli uffiċjali mwettqa mill-Istati Membri f’konformità mat-tabella fil-punt 1, tal-Anness II tar-Regolament ta’ Implimentazzjoni (UE) 2019/1793, instabet frekwenza għolja ta’ nuqqas ta’ konformità mar-rekwiżiti rilevanti previsti fil-leġiżlazzjoni tal-Unjoni fir-rigward talkontaminazzjoni bl-aflatossini.
Għaldaqstant, jixraq li l-frekwenza tal-verifiki tal-identità u tal-verifiki fiżiċi li għandhom jitwettqu fuq tali kunsinni tiżdied għal 30 % tal-kunsinni li jidħlu fl-Unjoni.
(21)
Ir-riskju potenzjali għas-saħħa mill-kontaminazzjoni bl-ossidu tal-etilen jaffettwa t-taħlitiet ta’ addittivi tal-ikel li fihom il-gomma tal-ħarruba jew il-gomma tal-gwar.
Għaldaqstant, fil-kolonni li jirreferu għal “ikel u għalf (użu maħsub)” u “Kodiċi NM” fit-tabella, fil-punt 1 tal-Anness II tar-Regolament ta’ Implimentazzjoni (UE) 2019/1793 fl-entrata relatata mal-Indja, jenħtieġ li jiżdiedu l-kategorija “taħlitiet ta’ addittivi tal-ikel li fihom il-gomma talħarruba jew il-gomma tal-gwar” u l-kodiċijiet NM rilevanti għat-taħlitiet tal-addittivi tal-ikel.
Bl-istess mod, fl-entrati relatati mal-Malażja u mat-Turkija, jenħtieġ li jiżdiedu l-kategorija “taħlitiet ta’ addittivi tal-ikel li fihom il-gomma talħarruba” u l-kodiċijiet NM rilevanti għat-taħlitiet tal-addittivi tal-ikel.
Jenħtieġ li tiġi stabbilita frekwenza ta’ verifiki tal-identità u tal-verifiki fiżiċi għal 20 % għal dawn il-kunsinni li jidħlu fl-Unjoni mill-Indja, mill-Malażja u mitTurkija.
(22)
Fir-rigward tal-ħwawar mill-Indja, il-kodiċi NM 0910 jkopri l-komoditajiet fil-forma ta’ għeruq, fjuri u weraq, bħallgħeruq taż-żagħfran tal-Indja (kurkuma).
Filwaqt li jitqies li ma ġiet identifikata l-ebda kontaminazzjoni mill-ossidu tal-etilen matul il-kontrolli uffiċjali mwettqa mill-Istati Membri f’konformità mat-tabella fil-punt 1 tal-Anness II tarRegolament ta’ Implimentazzjoni (UE) 2019/1793, dawn il-komoditajiet jistgħu jiġu esklużi minn aktar kontrolli uffiċjali.
Għaldaqstant, huwa xieraq li fl-Anness II tar-Regolament ta’ Implimentazzjoni (UE) 2019/1793 jiġi indikat li l-ħwawar imnixxfin biss mill-Indja jenħtieġ li jkunu soġġetti għal kontrolli uffiċjali fil-postijiet ta’ kontroll malfruntiera, bi frekwenza tal-verifiki tal-identità u tal-verifiki fiżiċi stabbilita għal 20 % tal-kunsinni li jidħlu fl-Unjoni.
(4) Ir-Regolament tal-Kummissjoni (KE) Nru 1881/2006 tad-19 ta’ Diċembru 2006 li jiffissa l-livelli massimi ta’ ċerti kontaminanti fl-oġġetti tal-ikel (ĠU L 364, 20.12.2006, p. 5).